Ken jou vleis - varksnitte | SARIE
Lendetjops op die been met aartappels en brusselse spruite FOTO: Micky Hoyle	Verwante Artikels
Ken jou vleis – varksnitte	deur SARIE.com-span
Snit wat baie spiere bevat. Lekker vir wors, pasteie en bredies. Op sy smaaklikste as dit ontbeen is en stadig gaargemaak word.
Hierdie snit word heel gerooster of in tjops opgesaag.
Baie sagte vleis, bevat geen vet nie. Panbraai of oondbraai.
Die lende sluit 'n gedeelte van die rib sowel as die lendestuk in. Dié vleisstuk bevat meer vet as ander snitte, wat bydra tot smaak. Oondbraai of panbraai.
Die klassieke braaiboud. Laat die slagter die vel aan die bokant inkerf, sodat die krakeling (crackling) lekker bros braai. Die snit kan ook ontbeen, gerol en dan oondgebraai word. 'n Boud moet liefs 'n goeie laag vet hê omdit sappig te hou tydens die gaarmaakproses. Schnitzels word uit dié snit gesny.
Sagte vleis aan kop.
Heel of ontbeen moet die varkblad stadig oondgebraai word. Dis 'n baie sappige vleissnit. In blokkies gesny of as maalvleis is dit perfek vir eenpot-geregte, wors, terriens en pasteie.
Dis die snit bokant die pootjie wat baie been bevat. Moet verkieslik gestowe of in die pot gebraai word. Gepekelde skenkels staan bekend as 'eisbein'.
Die lies bevat 'n stuk van die varkrib en die liesgedeelte. Die varklies kan heel gaargemaak word of gepekel en gerook word vir spek. Dit kan gerook of ongerook gekoop word en is altyd lekker as dit met 'n marinade gaargemaak word. Die vleis is sappig omdat dit deurtrek is met vet.
Hierdie snit moet verkieslik gestowe of potgebraai word.
Die pootjie lewer goeie gelatien. Die hele pootjie kan met krummels bedek en dan gebak word tot bros. Sommige sjefs ontbeen dit en stop dit met 'n vulsel.